ХIара йоазонхочоа ший тайпара гу вахара хьал, иштта Салена а гу из ший кхетамца хьаькъалца. Кхыча поэтий кхоллама юкъе эргаш, ший тайпара, маIан кIоарга долаш, чулоацам бIаьхий болаш, дешачарна хьехам луш, царна салоIам беш я цун поэзи. Даьхе, Iалам, хозал, нана, лоамаш, лаьтта, безам, эхь-эздел, къонахчал, доттагIал, сий, денал, яхь дувцаш я цун стихаш. Царца кхувш йола тIехье, хьаотташ дола ноахал эзди кхувргда. Цудухьа, хьамсара «Сердало» дешархой, долчара лахе Сале кхоллама балхаш деша ях аз шуга.